**Hrvatska kakvu želim**

 Još par godina i nešto više

 u našoj će zemlji biti sve tiše.

 Buku i dječju ciku

 zamijenit će oni

 koji ne poznaju viku.

 Tišina će parat nam uši

 i bit će sve teže našoj duši.

 Što se dogodilo kroz godine te?

 Gdje su nestale ljepote sve?

 Je l' to Hrvatska kakvu želim?

 Ne…ne! Ja želim…

 Ma, najbolje da vam to odmah velim.

 U mojoj Hrvatskoj

 zelene se šume i brežuljci,

 more se od valova pjeni.

 Prekrasna je dokle pogled seže,

 drugi su u njezinoj sjeni.

 Škole su pune dječje vike,

 pametne ploče su tu

 i ne smiješe se samo sa slike.

 Tableti i laptopi zamijenili bi knjige.

 Oh, kako su lagane đačke brige!

 Nema gladne djece,

 svi su veseli i pršte od sreće.

 Želim bicikle bez pedala.

 Rekao bi moj djed:

 „Kojeg li skandala! Past ćeš s njega

 kotrljajući se kao kruška s brijega.“

 Evo i automobila koji vozi sam.

 Taj ni ne zna iz garaže van.

 Lijevo – desno, naprijed – natrag.

 Bum!… Ostao je bez retrovizora,

 al' bitno da u kući ima pet televizora.

 Smartovi svi od reda su mrak,

 trešte u jedan glas,

 a mami se diže kosa u zrak.

 Želim prazne bolnice,

 neka svi pucaju od zdravlja

 i neće biti nikakve groznice.

 Što je to tamo?

 Nešto se spušta sa neba

 i dolazi ovamo.

 Letjelica neka, prijevoz je novi

 s njom se ostvaruju naši leteći snovi.

 Evo, domovino, ovakvu te želim ja

 za dvadesetak godina!

Fran Želežnjak, 3.r.

IME I PREZIME UČENIKA: Fran Želežnjak

RAZRED: 3.

NAZIV ŠKOLE: OŠ Sveti Martin na Muri

ADRESA ŠKOLE:

Trg svetog Martina 4

40313 Sveti Martin na Muri